pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลเดินหน้าพัฒนาเกษตรกรรุ่นใหม่ เน้นประยุกต์ใช้เทคโนโลยีและนวัตกรรมต่อยอดสู่ผู้ประกอบการ ตั้งเป้าผลิต 3,280 รายภายในปีนี้ มุ่งตอบโจทย์ลดต้นทุน เพิ่มรายได้ สร้างคุณภาพชีวิตที่ดีอย่างยั่งยืน
วันอาทิตย์ที่ 11 กุมภาพันธ์ 2561
รัฐบาลเดินหน้าพัฒนาเกษตรกรรุ่นใหม่ เน้นประยุกต์ใช้เทคโนโลยีและนวัตกรรมต่อยอดสู่ผู้ประกอบการ ตั้งเป้าผลิต 3,280 รายภายในปีนี้ มุ่งตอบโจทย์ลดต้นทุน เพิ่มรายได้ สร้างคุณภาพชีวิตที่ดีอย่างยั่งยืน
รัฐบาลเดินหน้าพัฒนาเกษตรกรรุ่นใหม่ เน้นประยุกต์ใช้เทคโนโลยีและนวัตกรรมต่อยอดสู่ผู้ประกอบการ ตั้งเป้าผลิต 3,280 รายภายในปีนี้ มุ่งตอบโจทย์ลดต้นทุน เพิ่มรายได้ สร้างคุณภาพชีวิตที่ดีอย่างยั่งยืน
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลเดินหน้าพัฒนาเกษตรกรรุ่นใหม่ (Young Smart Farmer) ที่บริหารจัดการการเกษตรด้วยนวัตกรรมและเทคโนโลยีสมัยใหม่ มีความคิดสร้างสรรค์ สามารถต่อยอดไปสู่การเป็นผู้ประกอบการ พึ่งพาตนเอง และเป็นผู้นําทางการเกษตรในท้องถิ่นได้
“เกษตรรุ่นใหม่จะมีอายุ 17 – 45 ปี เริ่มต้นทําการเกษตร มีความมุ่งมั่นตั้งใจที่จะพัฒนาศักยภาพของตนเอง และขึ้นทะเบียนเกษตรกรกับกรมส่งเสริมการเกษตรแล้ว โดยในปี 2557 มีผู้ผ่านการพัฒนาจํานวน 1,731 ราย ปี 2558 จํานวน 2,182 ราย ปี 2559 จํานวน 1,849 ราย ปี 2560 จํานวน 1,836 ราย ส่วนในปีนี้ตั้งเป้าหมายพัฒนาเกษตรกรรุ่นใหม่ 3,280 ราย”
โดยผู้ที่จะเข้ามาเป็นเกษตรกรรุ่นใหม่จะต้องมีความรู้ในเรื่องที่ทํา มีข้อมูลตัดสินใจ มีการจัดการผลผลิตและตลาด ใส่ใจต่อสิ่งแวดล้อม และภูมิใจในอาชีพ และจะต้องผ่านการประเมินศักยภาพด้วยการสร้างรายได้ไม่ต่ํากว่า 180,000 บาทต่อปี
สําหรับแนวทางการพัฒนานั้น เกษตรกรจะเป็นศูนย์กลางและออกแบบการเรียนรู้ด้วยตนเอง และมีเจ้าหน้าที่ส่งเสริมการเกษตรเป็นผู้จัดการเรียนรู้ โดยหลักสูตรอบรมประกอบด้วย 1. การแลกเปลี่ยนเรียนรู้ระหว่างเกษตรกรรุ่นใหม่แต่ละรุ่น 2. การพัฒนาการเกษตรด้วยนวัตกรรม และการบริหารจัดการด้วยระบบอินเทอร์เน็ต (Internet of Things) 3. การพัฒนาเป็น Startup และพัฒนาระบบธุรกิจด้วยนวัตกรรม ฟาร์มอัจฉริยะ และตลาดดิจิทัล 4. สินค้าผ่านการรับรองมาตรฐานสากล
ทั้งนี้ พลเอก ประยุทธ์ จันทร์โอชา นายกรัฐมนตรีพอใจความคืบหน้าของโครงการ และชื่นชมความมุ่งมั่นตั้งใจของเกษตรกรรุ่นใหม่ที่หลายคนจบการศึกษาในระดับสูง ทั้งปริญญาโทและเอก และมาจากหลากหลายอาชีพ เช่น วิศวกร สถาปนิก ข้าราชการ เจ้าของโรงงาน ฯลฯ ซึ่งจากการประเมินพบว่า ผลผลิตที่ได้มีจํานวนมากขึ้นและมีความแปลกใหม่จากการใช้นวัตกรรม และยังทําให้ต้นทุนลดลง สินค้ามีคุณภาพมาตรฐานจึงเป็นที่สนใจของตลาดทั้งในและต่างประเทศ ช่วยสร้างรายได้ให้แก่เกษตรกรอย่างเป็นกอบเป็นกํา
“นายกฯ ย้ําว่า การยกระดับคุณภาพชีวิตและรายได้ของเกษตรกรจะต้องเดินไปตามแนวทางนี้ ผสมผสานกับการนําหลักปรัชญาของเศรษฐกิจพอเพียง การทําบัญชีรายรับรายจ่าย และการออมไปประยุกต์ใช้ เพื่อให้เกิดการพัฒนาในภาคการเกษตรอย่างยั่งยืน”
สําหรับผู้ที่สนใจสามารถติดต่อได้ที่ สนง.เกษตรอําเภอทุกแห่ง เพื่อขอขึ้นทะเบียนเกษตรกร และเข้าร่วมโครงการ Young Smart Farmer
.................................................
สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ หนุน depa จับมือ ม.อ. – เครือภูเก็ตพัฒนาเมือง ลงนาม MOU “เชื่อมโยงข้อมูลจังหวัดภูเก็ต” บูรณาการข้อมูลระดับเมือง ยกระดับคุณภาพชีวิตประชาชน
วันศุกร์ที่ 29 มิถุนายน 2561
กระทรวงดิจิทัลฯ หนุน depa จับมือ ม.อ. – เครือภูเก็ตพัฒนาเมือง ลงนาม MOU “เชื่อมโยงข้อมูลจังหวัดภูเก็ต” บูรณาการข้อมูลระดับเมือง ยกระดับคุณภาพชีวิตประชาชน
กระทรวงดิจิทัลฯ
กระทรวงดิจิทัลฯ สนับสนุนสํานักงานส่งเสริมเศรษฐกิจดิจิทัล จัดงาน “Phuket Digital Innovation Summit : 2018 Big Data” มหกรรมการจัดแสดงเทคโนโลยีดิจิทัลที่จะพลิกโอกาสสร้างความเป็นไปได้ ภายใต้แนวคิด “Big Data” พร้อมจับมือมหาวิทยาลัยสงขลานครินทร์ (ม.อ.) และ บจ.ซิตี้เดต้าอนาไลติกส์ (CDA) กลุ่ม PKCD ลงนามบันทึกข้อตกลงความร่วมมือการจัดทําโครงการ “เชื่อมโยงข้อมูลจังหวัดภูเก็ต” เพื่อวิจัยพัฒนาอุตสาหกรรมและนวัตกรรมดิจิทัล ต่อยอดการบูรณาการด้านข้อมูลระดับเมือง สําหรับใช้ในการวางแผน บริหารจัดการ และแก้ไขปัญหาของภูเก็ต ยกระดับคุณภาพชีวิตประชาชนในพื้นที่ทั้งด้านเศรษฐกิจและสังคม
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เปิดเผยว่า กระทรวงดิจิทัลฯ ได้สนับสนุนให้สํานักงานส่งเสริมเศรษฐกิจดิจิทัล (depa) ร่วมกับมหาวิทยาลัยสงขลานครินทร์ (ม.อ.) และบริษัท ซิตี้เดต้าอนาไลติกส์ จํากัด (CDA) บริษัทในเครือบริษัท ภูเก็ตพัฒนาเมือง จํากัด (PKCD) ลงนามบันทึกข้อตกลงความร่วมมือในการจัดทําโครงการ “เชื่อมโยงข้อมูลจังหวัดภูเก็ต” (Phuket Smart City Data Platform: Interconnection Layer) ซึ่งเป็นความร่วมมือด้านการวิจัยและพัฒนาอุตสาหกรรมและนวัตกรรมดิจิทัล โดยจะทําให้เกิดการขับเคลื่อนการพัฒนาต้นแบบ Smart City อย่างต่อเนื่อง รวมถึงการประยุกต์ใช้เทคโนโลยีดิจิทัลในภาคธุรกิจ (Digital Transformation) ซึ่งจะมีการบูรณาการด้านข้อมูลระดับเมือง สําหรับใช้ในการวางแผน บริหารจัดการ และแก้ไขปัญหาของจังหวัดภูเก็ต เพื่อทําให้ประชาชนมีคุณภาพชีวิตที่ดีขึ้นทั้งในมิติด้านสังคมและเศรษฐกิจ รวมทั้งสนับสนุนการลงทุน เพิ่มจํานวนนักท่องเที่ยวและรายได้ให้กับคนในพื้นที่
นอกจากนั้น depa ยังได้ร่วมกับ PKCD จัดงาน “Phuket Digital Innovation Summit : 2018 Big Data” ภายใต้แนวคิด “Big Data” โดยเป็นมหกรรมดิจิทัลและเทคโนโลยีที่จะพลิกโอกาสและความเป็นไปได้ พร้อมทั้งเป็นการเปิดมุมมองความคิดใหม่ๆ ด้านดิจิทัล สร้างแรงบันดาลใจ และจุดประกายความคิดสร้างสรรค์ในการดําเนินธุรกิจและการใช้ชีวิต ให้กับชาวภาคใต้ โดยเฉพาะชาวภูเก็ตและนักท่องเที่ยวได้สัมผัสอย่างใกล้ชิด ซึ่งงานดังกล่าวจัดขึ้นระหว่างวันที่ 29 - 30 มิถุนายน 2561 ณ โฮมเวิร์ค ชั้น 1 ห้างสรรพสินค้าเซ็นทรัล เฟสติวัล ภูเก็ต อีสท์ โดยมี ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานเปิดงานฯ และนางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ร่วมเป็นเกียรติ ในวันที่ 29 มิถุนายน 2561
ทั้งนี้ ภายในงานฯ ประกอบด้วย การแข่งขันเกม Data Visualization, e-sport และกิจกรรม ROV Contest เพื่อเพิ่มพูนไอเดียทางธุรกิจ พร้อมการจัดสัมมนา Creative Entrepreneur Solution เพื่อรับฟังความคิดเห็นและแลกเปลี่ยนประสบการณ์จากผู้เชี่ยวชาญด้านดิจิทัลทั่วประเทศ ตลอดจนกิจกรรมสร้างการรับรู้มาตรการส่งเสริมเศรษฐกิจดิจิทัลจาก depa
**************************
รัฐบาลไทย-ข่าวทำเนียบรัฐบาล-กรมศุลกากร จัดกิจกรรม “ศุลกากร ส่งแรงใจ สู้ภัย COVID-19 Customs Care Wheelchair for you” [กระทรวงการคลัง]
วันเสาร์ที่ 16 พฤษภาคม 2563
กรมศุลกากร จัดกิจกรรม “ศุลกากร ส่งแรงใจ สู้ภัย COVID-19 Customs Care Wheelchair for you” [กระทรวงการคลัง]
กรมศุลกากร จัดกิจกรรม “ศุลกากร ส่งแรงใจ สู้ภัย COVID-19 Customs Care Wheelchair for you”
นายกฤษฎา จีนะวิจารณะ อธิบดีกรมศุลกากร เป็นประธานในกิจกรรม “ศุลกากร ส่งแรงใจ สู้ภัย COVID-19 Customs Care Wheelchair for you” พร้อมคณะผู้บริหาร ร่วมกันมอบรถวีลแชร์ผ่านผู้แทนศูนย์ประสานงานอาสาสมัครพัฒนาสังคมและความมั่นคงของมนุษย์เขตคลองเตย เพื่อใช้เป็นส่วนกลางของแต่ละชุมชนในการเคลื่อนย้ายผู้พิการในการเดินทางไปรักษา ณ สถานพยาบาล โดยมีปานชัย แก้วอัมพรดี ประธานอาสาสมัครพัฒนาสังคมและความมั่นคงของมนุษย์ และคณะ เป็นผู้แทนรับมอบ ณ บริเวณห้องโถง อาคาร 1 กรมศุลกากร เมื่อวันที่ 15 พฤษภาคม 2563
เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ได้แพร่ระบาดอย่างรวดเร็วและกว้างขวางไปหลายประเทศทั่วโลก ซึ่งส่งผลกระทบและสร้างความเดือดร้อนให้แก่ประชาชนในหลายพื้นที่ กรมศุลกากรนําโดยนายกฤษฎา จีนะวิจารณะ อธิบดี ได้ตระหนักและให้ความสําคัญเกี่ยวกับคุณภาพชีวิต และปัญหาดังกล่าว โดยเฉพาะกรณีของผู้พิการในเขตชุมชนคลองเตย จึงได้มอบหมายให้นายชูชัย อุดมโภชน์ ในฐานะหัวหน้าศูนย์ฯ Covid-19 ของกรมศุลกากร ดําเนินการจัดทํากิจกรรม CSR ดังกล่าว เพื่อเป็นการบรรเทาความเดือดร้อนและอํานวยความสะดวกแก่ผู้พิการ ทั้งนี้ กรมศุลกากร ได้มอบรถวีลแชร์ผ่านผู้แทนศูนย์ประสานงานอาสาสมัครพัฒนาสังคมและความมั่นคงของมนุษย์เขตคลองเตย จํานวนทั้งสิ้น 42 คัน เพื่อใช้เป็นส่วนกลางของแต่ละชุมชนในการเคลื่อนย้ายผู้พิการในการเดินทางไปรักษา ณ สถานพยาบาล พร้อมทั้งได้มอบผ้าอ้อมสําเร็จรูปสําหรับผู้ใหญ่จํานวนทั้งสิ้น 10 กล่อง เพื่อแจกจ่ายแก่ผู้พิการและผู้ป่วยติดเตียงในชุมชน นอกจากนี้ กรมศุลกากรยังได้มอบสื่อประชาสัมพันธ์ เรื่อง การยกเว้นอากรของบริจาคตามภาค 4 ประเภท 11 เพื่อให้ความรู้แก่เจ้าหน้าที่สมาคมฯ และผู้มาติดต่อ รวมถึงผู้ประสงค์จะนําสิ่งของจากต่างประเทศเข้ามาเพื่อบริจาค ซึ่งเป็นส่วนหนึ่งของการดําเนินงานในโครงการ จิตอาสาศุลกากร “Customs Smart Donation” อีกด้วย
ทั้งนี้ การจัดกิจกรรมดังกล่าว กรมศุลกากรได้คํานึงถึงสุขอนามัยและความปลอดภัยเป็นหลัก โดยได้ดําเนินการตามมาตรการของกระทรวงสาธารณสุข Social Distancing และได้ประสานงานกับเขตคลองเตยเพื่อให้ทราบถึงการจัดกิจกรรมในครั้งนี้ เรียบร้อยแล้ว
รัฐบาลไทย-ข่าวทำเนียบรัฐบาล-'ส.ส.อนุสรี' มอบหน้ากาก เจลล้างมือและผลิตภัณฑ์เมล็ดธัญพืช แก่ ผจว.สมุทรสาคร นำไปจัดสรรแก่บุคลากรทางการแพทย์สู้โควิด – 19 [กระทรวงแรงงาน]
วันพฤหัสบดีที่ 2 เมษายน 2563
'ส.ส.อนุสรี' มอบหน้ากาก เจลล้างมือและผลิตภัณฑ์เมล็ดธัญพืช แก่ ผจว.สมุทรสาคร นําไปจัดสรรแก่บุคลากรทางการแพทย์สู้โควิด – 19 [กระทรวงแรงงาน]
'อนุสรี ทับสุวรรณ' สมาชิกสภาผู้แทนราษฎร คณะกรรมาธิการแรงงานและที่ปรึกษารัฐมนตรีว่าการกระทรวงแรงงาน ร่วมกับ ภาคเอกชน มอบหน้ากากอนามัย เจลล้างมือ และผลิตภัณฑ์เมล็ดธัญพืชเดลี่นัท แก่ผู้ว่าราชการจังหวัดสมุทรสาคร เพื่อนําไปจัดสรรแก่ทีมแพทย์ พยาบาล
เมื่อวันที่ 2 เมษายน 2563 เวลา 09.00 น.นางสาวอนุสรี ทับสุวรรณ สมาชิกสภาผู้แทนราษฎร คณะกรรมาธิการแรงงานและที่ปรึกษารัฐมนตรีว่าการกระทรวงแรงงาน นายกันต์กวี ทับสุวรรณ ที่ปรึกษารัฐมนตรีว่าการกระทรวงแรงงาน พร้อมด้วย นางเธียรรัตน์ นะวะมะวัฒน์ รองปลัดกระทรวงแรงงาน ร่วมกับ บริษัท เวิร์ล คอร์ปอเรชั่น (ประเทศไทย) จํากัด มอบหน้ากากอนามัย จํานวน 60,000 ชิ้น เจลล้างมือ จํานวน 1,000 ขวด และผลิตภัณฑ์เมล็ดธัญพืชเดลี่นัทจากบริษัท ไบ่ ลี่ เอ็นเตอร์ไพร์ส จํากัดจํานวน 50 กล่อง รวมจํานวน 6,240 ชิ้น โดยมี นายวีระศักดิ์ วิจิตร์แสงศรี ผู้ว่าราชการจังหวัดสมุทรสาคร เป็นผู้รับมอบ เพื่อนําไปจัดสรรแก่แพทย์ พยาบาล และบุคลากรทางการแพทย์ในโรงพยาบาลประจําจังหวัดสมุทรสาคร ทั้ง 3 อําเภอ ในการปฏิบัติหน้าที่สร้างขวัญและกําลังใจเพื่อต่อสู้กับไวรัสโคโรน่า 2019 (COVID – 19) ณ ศาลากลางจังหวัดสมุทรสาคร
ส.ส.อนุสรี กล่าวว่า ในสถานการณ์การระบาดของไวรัสโควิด – 19 แพทย์ พยาบาล และบุคลากรทางการแพทย์ต้องทํางานกันอย่างหนักจึงมีความจําเป็นอย่างยิ่งที่จะต้องมีอุปกรณ์ป้องกันเชื้อโควิด -19 กระทรวงแรงงาน จึงได้ร่วมมือกับภาคเอกชน ทั้งบริษัท เวิร์ล คอร์ปอเรชั่น (ประเทศไทย) จํากัด ที่สนับสนุนหน้ากากอนามัย จํานวน 60,000 ชิ้น เจลล้างมือ จํานวน 1,000 ขวด และบริษัท ไบ่ ลี่ เอ็นเตอร์ไพร์ส จํากัด สนับสนุนผลิตภัณฑ์เมล็ดธัญพืชเดลี่นัทจากจํานวน 50 กล่อง รวมจํานวน 6,240 ชิ้น เพื่อนํามามอบผ่านผู้ว่าราชการจังหวัดสมุทรสาคร เพื่อนําไปจัดสรรแก่ทีมแพทย์ พยาบาล และบุคลากรทางการแพทย์ในโรงพยาบาลประจําจังหวัดสมุทรสาครต่อไป
นายวีระศักดิ์ วิจิตร์แสงศรี ผู้ว่าราชการจังหวัดสมุทรสาคร กล่าวว่า ในส่วนของจังหวัดสมุทรสาคร จะได้นําหน้ากากอนามัย เจลล้างมือและผลิตภัณฑ์เมล็ดธัญพืชที่ ส.ส.อนุสรี ทับสุวรรณ นํามามอบให้ในวันนี้ ไปจัดสรรให้แก่ทีมแพทย์ พยาบาล และบุคลากรทางการแพทย์ในโรงพยาบาลทั้ง 3 อําเภอของจังหวัดสมุทรสาครต่อไป ทั้งนี้ ผู้ว่าราชการจังหวัดสมุทรสาครยังได้กล่าวขอบคุณและชื่นชม ส.ส.อนุสรี ทับสุวรรณ ซึ่งเป็นตัวอย่างที่ดีในการส่งพลังแรงใจแรงกายเพื่อช่วยเหลือเพื่อนมนุษย์ให้ก้าวผ่านพ้นวิกฤติโควิด -1 9 ไปให้ได้ โดยในช่วงท้ายยังได้เน้นย้ําให้ทุกคนสวมหน้ากากอนามัยและรู้จักวิธีการป้องกันตนเองเพื่อให้ปลอดภัยจากการติดเชื้อ โควิด - 19 อีกด้วย
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพ
ชนินทร เพ็ชรทับ ข่าว
2 เมษายน 2563
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 15 เมษายน 2563 [กระทรวงสาธารณสุข]
วันพุธที่ 15 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 15 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 15 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่15 เมษายน 2563
1. สถานการณ์ทั่วโลกข้อมูลตั้งแต่วันที่5 มกราคม –15 เมษายน2563 (7.00 น.) พบผู้ป่วยยืนยันติดเชื้อจํานวน 1,995,947 ราย เสียชีวิต 126,537 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 612,320 ราย เสียชีวิต 25,989 รายสเปนพบผู้ป่วย 174,060 ราย เสียชีวิต 18,255 ราย และอิตาลีพบผู้ป่วย 162,488 ราย เสียชีวิต 21,067 ราย
2. สถานการณ์ในประเทศไทย (14 เมษายน 2563 เวลา 16.00 น.) มีจํานวนผู้ป่วยกลับบ้านได้มากกว่าผู้ป่วยรายใหม่ ซึ่งมีผู้ป่วยกลับบ้านได้ 92 ราย (สะสม 1,497 ราย) ผู้ป่วยรายใหม่ 30 ราย นับเป็นลําดับที่ 2,614-2,643 และมีผู้ป่วยที่ยังรักษาอยู่ในโรงพยาบาล 1,103 ราย
โดยผู้ป่วยรายใหม่จําแนกเป็นกลุ่มได้ดังนี้
กลุ่มที่ 1เป็นผู้มีประวัติสัมผัสกับผู้ป่วยที่มีรายงานมาแล้ว19ราย (พบผู้ป่วยที่จังหวัดปัตตานี, ยะลา,ชุมพร, ภูเก็ต, นนทบุรี, กรุงเทพฯ)
กลุ่มที่ 2ผู้ป่วยรายใหม่ จํานวน3รายมีรายละเอียด ดังนี้
2.1 คนไทยเดินทางกลับจากต่างประเทศ 1 ราย (กลับจากฝรั่งเศส)
2.2 ไปสถานที่ชุมนุมชน เช่น ห้างสรรพสินค้า, ตลาดนัด, สถานที่ท่องเที่ยว 2 ราย
กลุ่มที่ 3ยืนยันพบเชื้อ อยู่ระหว่างสอบสวนโรค7ราย
กลุ่มที่ 4เดินทางมาจากต่างประเทศ และเข้าState Quarantines1ราย (กลับจากสหรัฐอเมริกา)
วันนี้ ได้รับรายงานผู้ป่วยเสียชีวิตเพิ่ม 2 ราย
รายที่ 1 เป็นหญิงไทย อายุ 65 ปี อาชีพขายอาหาร มีโรคประจําตัว คือ เบาหวาน, ไตเรื้อรัง, ความดันโลหิตสูง และมีประวัติคนในครอบครัวเป็นผู้ป่วยโรคโควิด-19 เข้ารับรักษาที่โรงพยาบาลเอกชนแห่งหนึ่งในจังหวัดเชียงใหม่ ด้วยอาการไข้ ไอ มีน้ํามูก และรับการตรวจหาเชื้อพบเชื้อโควิด-19 จากนั้นจึงส่งต่อรักษาที่โรงพยาบาลอีกแห่งในจังหวัดเชียงใหม่ เสียชีวิตวันที่ 13 เมษายน 2563 สาเหตุการเสียชีวิตหลักคือติดเชื้อโควิด-19 สาเหตุรองไตวายเรื้อรังระยะสุดท้าย (เป็นผู้เสียชีวิตรายที่ 42)
รายที่ 2 เป็นชายไทย อายุ 60 ปี มีประวัติเดินทางไปร่วมพิธีทางศาสนาอิสลามที่ประเทศอินโดนีเซีย เข้ารับรักษาที่โรงพยาบาลแห่งหนึ่งในจังหวัดพระนครศรีอยุธยา ด้วยอาการไข้ ปวดเมื่อยกล้ามเนื้อ เก็บสิ่งส่งตรวจทางห้องปฏิบัติการพบเชื้อโควิด-19 เสียชีวิตวันที่ 14 เมษายน 2563 (เป็นผู้เสียชีวิตรายที่ 43)
โดยสรุปภาพรวมวันนี้ มีผู้ป่วยกลับบ้านสะสม 1,497 ราย ยังรักษาในโรงพยาบาล 1,103 รายเสียชีวิตรวม 43 รายรวมมีผู้ป่วยสะสม 2,643 ราย
รัฐบาลไทย-ข่าวทำเนียบรัฐบาล-กสร. เผยผลสอบนายจ้างขนซากเครื่องบิน พบผิดฐานจ้างแรงงานเด็ก
วันพุธที่ 19 สิงหาคม 2563
กสร. เผยผลสอบนายจ้างขนซากเครื่องบิน พบผิดฐานจ้างแรงงานเด็ก
กรมสวัสดิการและคุ้มครองแรงงาน เผยผลสอบข้อเท็จจริงกรณีลูกจ้างขนซากเครื่องบินประสบอันตรายจากการทํางาน และร้องนายจ้างใช้แรงงานเด็กไม่ถูกกฎหมาย พบนายจ้างทําผิดจริงฐานจ้างแรงงานเด็ก และฝ่าฝืนกฎหมายความปลอดภัยทําให้ลูกจ้างเสียชีวิต พร้อมร้องทุกข์กล่าวโทษ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า จากกรณีที่นางปวีณา หงสกุล ประธานมูลนิธิปวีณาหงสกุล เพื่อเด็กและสตรี นําลูกจ้างขนซากเครื่องบินของบริษัทเอกชนมาพบเพื่อร้องขอความเป็นธรรมเนื่องจากถูกนายจ้างให้ทํางานขนย้ายซากเครื่องบินจากจังหวัดชลบุรีไปจังหวัดนครสวรรค์จนประสบอุบัติเหตุไฟช็อตทําให้เพื่อนร่วมงานเสียชีวิต 1 คน บาดเจ็บ 3 คน รวมทั้งให้ตรวจสอบกรณีนายจ้างมีการใช้แรงงานเด็กไม่ถูกต้องตามกฎหมายและค้างจ่ายค่าจ้าง ซึ่งกรณีดังกล่าวนี้ กสร.ได้สั่งการให้สํานักงานสวัสดิการและคุ้มครองแรงงานกรุงเทพมหานครพื้นที่ 9 และสํานักงานสวัสดิการและคุ้มครองแรงงานจังหวัดนครสวรรค์ดําเนินการสอบข้อเท็จจริงและรวบรวมพยานหลักฐาน พบว่า นายจ้างกระทําผิดจริงโดยรับลูกจ้างเข้าทํางานในขณะที่มีอายุไม่ถึง 15 ปี เข้าข่ายการใช้แรงงานเด็ก และมิได้มีการแจ้งการใช้แรงงานเด็กอายุต่ํากว่า 18 ปี ต่อพนักงานตรวจแรงงานภายในสิบห้าวันนับแต่วันที่เด็กเข้าทํางาน จํานวน 2 คน จึงได้มอบหมายให้พนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 9 ดําเนินการร้องทุกข์กล่าวโทษนายจ้างต่อพนักงานสอบสวน สถานีตํารวจนครบาลดอนเมืองเรียบร้อยแล้ว ส่วนประเด็นการค้างจ่ายค่าจ้างพบว่านายจ้างมีการค้างจ่ายค่าจ้างจริง และพนักงานตรวจแรงงานได้มีคําสั่งให้นายจ้างจ่ายค่าจ้างและค่าจ้างในวันลาป่วยที่ค่าจ้างให้กับลูกจ้างแล้ว
อธิบดีกสร. กล่าวต่อไปว่า สําหรับกรณีความผิดตามกฎหมายความปลอดภัย พนักงานตรวจความปลอดภัย สํานักงานสวัสดิการและคุ้มครองแรงงานจังหวัดนครสวรรค์ได้ดําเนินการสอบสวน พบว่า นายจ้างกระทําฝ่าฝืนพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 ตามมาตรา 14 คือนายจ้างไม่ได้จัดทําและแจกคู่มือปฏิบัติงานให้ลูกจ้างทุกคนก่อนที่เข้าทํางาน เปลี่ยนงาน หรือเปลี่ยนสถานที่ทํางาน และมาตรา 16 ไม่ได้จัดให้ลูกจ้างได้รับการฝึกอบรมความปลอดภัย อาชีวอนามัย และสภาพแวดล้อมในการทํางาน ซึ่งความผิดดังกล่าวมีโทษหนักสูงสุดจําคุกไม่เกิน 6 เดือน ปรับไม่เกิน 2 แสนบาท หรือทั้งจําทั้งปรับ และได้ดําเนินการร้องทุกข์กล่าวโทษกับพนักงานสอบสวนสถานีตํารวจภูธรพยุหะคีรี และคดีอยู่ระหว่างการสอบสวนรวบรวมพยานหลักฐานเพื่อดําเนินคดีตามกฎหมายต่อไป
รัฐบาลไทย-ข่าวทำเนียบรัฐบาล-สำนักงานสลากฯ เปลี่ยนแปลงการออกรางวัลสลาก จากวันที่ 2 พฤษภาคม 2563 เป็นวันที่ 16 พฤษภาคม 2563
วันพุธที่ 15 เมษายน 2563
สํานักงานสลากฯ เปลี่ยนแปลงการออกรางวัลสลาก จากวันที่ 2 พฤษภาคม 2563 เป็นวันที่ 16 พฤษภาคม 2563
เปลี่ยนแปลงการออกรางวัลของสลากงวดวันที่ 1 เมษายน 2563 จากวันที่ 2 พฤษภาคม 2563 เป็นวันที่ 16 พฤษภาคม 2563 ตั้งแต่เวลา 14.30 – 16.00 น. ณ ห้องออกรางวัลสลาก สํานักงานสลากกินแบ่งรัฐบาล และจะไม่มีการจําหน่ายสลากงวดวันที่ 16 พฤษภาคม 2563 อีกหนึ่งงวด
วันนี้ (15 เมษายน 2563) เวลาประมาณ 12.00 น. ที่ห้องประชุมอเนกประสงค์ ชั้น 3 สํานักงานสลากกินแบ่งรัฐบาล จ.นนทบุรี นายพชร อนันตศิลป์ ประธานกรรมการสลากกินแบ่งรัฐบาล กล่าวถึงการออกรางวัลของสลากงวด 1 เมษายน 2563 ว่า ตามที่ได้มีการเปลี่ยนแปลงวันออกรางวัลของสลาดงวดดังกล่าว เป็นวันที่ 2 พฤษภาคม 2563 นั้น โดยที่ พระราชกําหนดการบริหารราชการในสถานการณ์ฉุกเฉิน พ.ศ.2548 ที่กําหนดความเข้มข้น ในการควบคุมการแพร่ระบาดของไวรัสโควิด-19 รวมถึงมาตรการของแต่ละจังหวัดที่การคัดกรองความเคลื่อนไหวของประชากร อย่างเข้มงวด และจากการสํารวจตรวจสอบ ปริมาณสลากยังเหลืออยู่ในระบบค่อนข้างมาก ดังนั้น หากมีการออกรางวัลในวันที่ 2 พฤษภาคม 2563 จะทําให้เกิดกระบวนการเร่งในการซื้อขายสลาก เสี่ยงต่อการแพร่กระจายของการติดเชื้อ คณะกรรมการสลากกินแบ่งรัฐบาล ได้พิจารณาภายใต้ความห่วงใยในเรื่องของการแพร่กระจายของเชื้อโรค และผลกระทบที่เกิดขึ้นกับประชาชนผู้ซื้อสลากและผู้ขาย จึงมีมติให้เปลี่ยนแปลงการออกรางวัลของสลากงวดวันที่ 1 เมษายน 2563 จากวันที่ 2 พฤษภาคม 2563 เป็นวันที่ 16 พฤษภาคม 2563 ตั้งแต่เวลา 14.30 – 16.00 น. ณ ห้องออกรางวัลสลาก สํานักงานสลากกินแบ่งรัฐบาล และจะไม่มีการจําหน่ายสลากงวดวันที่ 16 พฤษภาคม 2563 อีกหนึ่งงวด
ประธานกรรมการสลากฯ กล่าวต่อไปอีกว่า ในส่วนของการจําหน่ายผ่านช่องทางออนไลน์นั้น คณะกรรมการฯ ได้มอบหมายให้สํานักงานฯ ไปศึกษาเพิ่มเติมให้รอบคอบ โดยเฉพาะอย่างยิ่งในด้านกฎหมาย และผลกระทบต่อประชาชน ผู้ซื้อ ผู้ค้าเดิม ในทุกมิติ ก่อนจะนําเสนอคณะกรรมการเพื่อพิจารณาต่อไป
รัฐบาลไทย-ข่าวทำเนียบรัฐบาล-รพ.สวรรค์ประชารักษ์ “จัดฟันให้เด็กปากแหว่งเพดานโหว่” ฟรี สร้างรอยยิ้มเติมความมั่นใจ
วันเสาร์ที่ 15 กันยายน 2561
รพ.สวรรค์ประชารักษ์ “จัดฟันให้เด็กปากแหว่งเพดานโหว่” ฟรี สร้างรอยยิ้มเติมความมั่นใจ
โรงพยาบาลสวรรค์ประชารักษ์  ทําโครงการ “จัดฟันเด็กปากแหว่งเพดานโหว่”  หลังการผ่าตัด       ช่วยการสบฟัน การพูดออกเสียง การเคี้ยวอาหาร สร้างรอยยิ้มเติมความมั่นใจให้เด็ก  สามารถเข้ารับบริการได้โดยไม่เสียค่าใช้จ่าย
โรงพยาบาลสวรรค์ประชารักษ์ ทําโครงการ “จัดฟันเด็กปากแหว่งเพดานโหว่” หลังการผ่าตัด ช่วยการสบฟัน การพูดออกเสียง การเคี้ยวอาหาร สร้างรอยยิ้มเติมความมั่นใจให้เด็ก สามารถเข้ารับบริการได้โดยไม่เสียค่าใช้จ่าย
ทันตแพทย์หญิงจุฑามาศ สุจิพงศ์ หัวหน้ากลุ่มงานทันตกรรม โรงพยาบาลสวรรค์ประชารักษ์ ให้สัมภาษณ์ว่า กลุ่มงานทันตกรรมโรงพยาบาลสวรรค์ประชารักษ์ ได้จัดทําโครงการ“จัดฟันเด็กปากแหว่งเพดานโหว่” เป็นการสานต่อ “โครงการยิ้มสวย เสียงใส” ช่วยเด็กปากแหว่งเพดานหลังการผ่าตัดแล้ว แต่ยังมีปัญหาการเรียงตัวของฟัน การสบฟัน ส่งผลต่อการพูดออกเสียงไม่ชัดเจน และการเคี้ยวอาหารลําบาก จําเป็นต้องได้รับการจัดฟันร่วมด้วย เพื่อให้ฟันเรียงเป็นระเบียบ สวยงาม การสบฟันดี ช่วยให้การพูดออกเสียงและการเคี้ยวอาหารดีขึ้น
ขณะนี้ การให้บริการตามโครงการ ครอบคลุมพื้นที่เครือข่ายบริการสุขภาพเขต 3 ได้แก่ นครสวรรค์ กําแพงเพชร พิจิตร อุทัยธานี ชัยนาท รวมทั้งในจังหวัดใกล้เคียง ผู้ป่วยสามารถเข้ามาติดต่อและรับการตรวจได้ที่กลุ่มงานทันตกรรม โรงพยาบาลสวรรค์ประชารักษ์เพื่อนัดวันจัดฟัน โดยหลังจากได้รับการจัดฟันแล้ว จะมีการนัดติดตามการรักษาทุกเดือน ด้วยความร่วมมือของทีมสหวิชาชีพ ร่วมกันดูแลรักษาอย่างต่อเนื่อง ไม่ต้องเสียค่าใช้จ่ายใดๆ ในการรักษา ผลการดําเนินงานตั้งแต่ตุลาคม 2558 ถึงปัจจุบัน ผู้ป่วยเด็กกลุ่มนี้ได้รับการจัดฟันไปแล้ว 58 คน
“เด็กกลุ่มนี้หลังจากได้รับการรักษา ประทับใจมากบางรายกลับมาบอกหมอว่า หนูอยากไปโรงเรียนแล้ว มั่นใจที่จะยิ้มและพูดคุย เคี้ยวอาหารได้สะดวกและรับประทานอาหารได้มากขึ้น สามารถเข้าสังคมกับเพื่อนๆ ได้อย่างมั่นใจ ผลตอบรับนี้ทําให้ผู้ให้บริการรู้สึกอิ่มเอมใจในการทํางาน ที่ได้เป็นส่วนหนึ่งช่วยเพิ่มโอกาสดีๆ ในชีวิตให้กับผู้ป่วย” ทันตแพทย์หญิงจุฑามาศ กล่าว
สําหรับการดําเนินการของโครงการนี้ เป็นไปตามแผนพัฒนาระบบบริการสุขภาพ (Service Plan) ของกระทรวงสาธารณสุข ภายใต้หลักการ “เครือข่ายบริการที่ไร้รอยต่อ” ในรูปแบบของการพัฒนาระบบบริการที่เชื่อมโยงตั้งแต่ระบบบริการระดับปฐมภูมิ ทุติยภูมิ ตติยภูมิ จนถึงศูนย์เชี่ยวชาญระดับสูง เพื่อให้เกิดการดูแลประชาชนได้เบ็ดเสร็จภายในเครือข่าย และสร้างการเข้าถึงบริการของประชาชน
********************************** 15 กันยายน 2561
รัฐบาลไทย-ข่าวทำเนียบรัฐบาล-กรมบัญชีกลางอนุมัติให้ขยายวงเงินทดรองราชการฯ ในเชิงป้องกันหรือยับยั้งภัยพิบัติ กรณีฉุกเฉิน กรณีโรคระบาดจากเชื้อCOVID-19 ในพื้นที่ กทม. และ 76 จังหวัด [กระทรวงการคลัง]
วันอังคารที่ 31 มีนาคม 2563
กรมบัญชีกลางอนุมัติให้ขยายวงเงินทดรองราชการฯ ในเชิงป้องกันหรือยับยั้งภัยพิบัติ กรณีฉุกเฉิน กรณีโรคระบาดจากเชื้อCOVID-19 ในพื้นที่ กทม. และ 76 จังหวัด [กระทรวงการคลัง]
กรมบัญชีกลางอนุมัติให้ขยายวงเงินทดรองราชการฯ ในเชิงป้องกันหรือยับยั้งภัยพิบัติ กรณีฉุกเฉิน กรณีโรคระบาดจากเชื้อไวรัสโคโรนา 2019 (COVID - 19) ในพื้นที่ กทม. และ 76 จังหวัด
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่ได้เกิดสถานการณ์โรคติดเชื้อไวรัสโคโรนา 2019 (COVID - 19) แพร่ระบาด และกระจายไปทั่วภูมิภาคของโลก โดยองค์การอนามัยโลกได้ประกาศให้การระบาดเป็นภาวะฉุกเฉินทางสาธารณสุขระหว่างประเทศ และกระทรวงสาธารณสุขได้ประกาศให้เป็นโรคติดต่ออันตรายตามพระราชบัญญัติโรคติดต่อ พ.ศ. 2558 ซึ่งปัจจุบัน ประเทศไทยมีผู้ป่วยสะสมเพิ่มขึ้นจํานวนมาก ส่งผลกระทบต่อชีวิต ร่างกายของประชาชนเป็นอย่างมาก และแนวโน้มของสถานการณ์อาจส่งผลกระทบต่อวงเงินทดรองราชการในเชิงป้องกันหรือยับยั้งภัยพิบัติกรณีฉุกเฉินที่มีอยู่ อาจไม่เพียงพอต่อการป้องกันหรือยับยั้งภัยพิบัติกรณีฉุกเฉินให้แก่ประชาชนได้ เนื่องจากระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 ไม่ได้กําหนดให้สามารถขยายวงเงินทดรองราชการดังกล่าวได้ ดังนั้น เพื่อให้สามารถใช้จ่ายเงินงบประมาณในการป้องกันหรือยับยั้งภัยพิบัติกรณีฉุกเฉิน ที่อาจเกิดขึ้นแก่ประชาชนจากการระบาดของโรคติดเชื้อไวรัสโคโรนา 2019 (COVID-19) ได้อย่างรวดเร็ว ทั่วถึง และสอดคล้องกับนโยบายของรัฐบาล กรมบัญชีกลาง กระทรวงการคลัง จึงได้อนุมัติให้กรมป้องกันและบรรเทาสาธารณภัยและจังหวัด ปฏิบัตินอกเหนือระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 ข้อ 18 กรณีขยายวงเงินทดรองราชการในเชิงป้องกันหรือยับยั้งภัยพิบัติกรณีฉุกเฉิน จํานวน 50,000,000 บาท ในพื้นที่กรุงเทพมหานครและพื้นที่จังหวัด ทั้ง 76 จังหวัด เพื่อเป็นค่าใช้จ่ายในการป้องกันหรือยับยั้งภัยพิบัติกรณีฉุกเฉินเฉพาะสถานการณ์ในครั้งนี้ได้ เป็นกรณีพิเศษ
“การอนุมัติให้ขยายวงเงินทดรองราชการดังกล่าว เพื่อให้การใช้จ่ายเงินงบประมาณในช่วงที่ประเทศเกิดวิกฤติจากการระบาดของเชื้อไวรัสโคโรนา 2019 (COVID-19) เป็นไปอย่างมีประสิทธิภาพและเกิดประโยชน์สูงสุดต่อประเทศชาติ ทั้งนี้ ได้กําหนดให้ในพื้นที่กรุงเทพมหานคร กรมป้องกันและบรรเทาสาธารณภัยร่วมกับหน่วยงานที่เกี่ยวข้องกับการเฝ้าระวังและควบคุมติดตามการระบาดของโรค ประเมินสถานการณ์ ระดับความรุนแรงของภัยพิบัติ วิเคราะห์สถานการณ์ ความเป็นไปได้และพฤติการณ์ปัจจัยบ่งชี้ต่าง ๆ ว่ามีความจําเป็นต้องป้องกันหรือยับยั้งภัยพิบัติกรณีฉุกเฉิน รวมทั้งเสนอมาตรการและแนวทางในการป้องกันหรือยับยั้งภัยพิบัติดังกล่าวต่ออธิบดีกรมป้องกันและบรรเทาสาธารณภัยเพื่ออนุมัติจ่ายเงินทดรองราชการ สําหรับพื้นที่จังหวัด ทั้ง 76 จังหวัด ให้คณะกรรมการป้องกันหรือยังยั้งภัยพิบัติกรณีฉุกเฉินจังหวัดดําเนินการประเมินสถานการณ์ ระดับความรุนแรง วิเคราะห์สถานการณ์ความเป็นไปได้ พฤติการณ์ ปัจจัยบ่งชี้ต่าง ๆ ว่ามีความจําเป็นต้องป้องกันหรือยับยั้งภัยพิบัติกรณีฉุกเฉินร่วมกับคณะกรรมการโรคติดต่อจังหวัดรวมทั้งเสนอมาตรการและแนวทางในการป้องกันหรือยับยั้งภัยพิบัติดังกล่าวต่อผู้ว่าราชการจังหวัด เพื่ออนุมัติจ่ายเงินทดรองราชการต่อไป” อธิบดีกรมบัญชีกลาง กล่าว